laion/Wikipedia-Exotic huggingface dataset:
מרסדס מייסון

מרסדס מייסון (באנגלית: Mercedes Mason; נולדה ב-3 במרץ 1983) היא שחקנית ודוגמנית עבר אמריקאית-שוודית, הידועה בזכות תפקידיה בסדרת הדרמה "המאתר" (2012) ברשת FOX, בשל תפקידה בתור לואיז לאונרד בסדרת הדרמה העל-טבעית "666 פארק אבניו" (2013-2012) ברשת ABC, בשל תפקידה בתור אופליה סלזאר (אנ') בסדרת האימה "אימת המתים המהלכים" (2017-2015) ברשת AMC, ובזכות הופעתה כקפטן זואי אנדרסון בסדרת המשטרה "הטירון" (2019-2018; 2021) ברשת ABC. מייסון נולדה בעיר לינשפינג (Linköping) שבאסטרייטלנד, שוודיה וגדלה בשכונת ריד שבעיר. מקור משפחתה באיראן, ולמייסון אחות אחת. כשהייתה בת 12 היגרה מייסון ביחד עם משפחתה לארצות הברית שם גדלה בשיקגו. ב-2005 החלה לראשונה את דרכה כשחקנית באופרת הסבון "לחיות את החיים" ששודרה ב-ABC. ב-2008 הופיעה באחד מפרקי הסדרה "הפמליה", ובשנה העוקבת שיחקה בפרק בודד בסדרה "המפענחת". בפרק הפתיחה של העונה השביעית של "NCIS" גילמה את דמותה של השוטרת הת'ר קינקייד. במהלך 2012 הייתה אחת משתי השחקניות הראשיות בסדרת הטלוויזיה "המאתר" (The Finder) ששודרה בפוקס. בסדרה זו גילמה את דמותה סגנית מרשל איזבל זמבדה, מושא אהבתו של הדמות הראשית. עוד בשנת 2012 כיכבה בסדרת הדרמה העל-טבעית "666 פארק אבניו" של רשת ABC, שבוטלה באמצע שידור העונה הראשונה. באביב 2014 הופיעה הופיעה לראשונה בתפקידה כסוכנת המיוחדת בסוכנות הביון של משרד ההגנה האמריקני טליה דל קאמפו בסדרה "NCIS: לוס אנג'לס", דמות שבהמשך תהא דמות חוזרת. באוגוסט 2015, מייסון גילמה לראשונה את דמותה של אופליה סלזאר (אנ') בסדרת הספין אוף של המתים המהלכים — "אימת המתים המהלכים" ברשת הטלוויזיה AMC. בשנת 2018 גילמה את דמותה של קפטן זואי אנדרסון בסדרה "הטירון", שנרצחה במהלך העונה הראשונה בידי עבריינים. בספטמבר 2014 נישאה לשחקן דייוויד דנמן (אנ'), ששיחק בין היתר בסרטים "צמצום", "משחק הוגן" ו"סיפורי דגים". ב-10 בינואר 2018 נולד בנם הראשון, קאיוס קיין. בנם השני, סייגן סיירוס, נולד במאי 2021. בדצמבר 2019, מייסון יצאה מהארון כביסקסואלית. נוסף על אנגלית, מייסון דוברת צרפתית, פרסית וספרדית. עם זאת, בתוכנית האירוח השוודית "Skavlan" המשודרת בתאגיד השידור השוודי הצהירה מייסון כי אינה דוברת שוודית אם כי עדיין ביכולתה להבין שפה זו. באפריל 2016 מייסון התאזרחה באופן רשמי כאמריקאית. מדיה וקבצים בנושא מרסדס מייסון בוויקישיתוף מרסדס מייסון, ברשת החברתית אקס (טוויטר) מרסדס מייסון, ברשת החברתית אינסטגרם מרסדס מייסון, במסד הנתונים הקולנועיים IMDb (באנגלית) מרסדס מייסון, באתר AllMovie (באנגלית) מרסדס מייסון, במסד הנתונים הקולנועיים KinoPoisk (ברוסית) CAN TANNAZ HAZEMI KICK IT?, מאורכב באתר Wayback Machine‏, 5 באוקטובר 2016 (באנגלית)
שדה התעופה קמישלי

שדה התעופה קמישלי (בערבית: مطار القامشلي; קוד יאט"א: KAC, קוד ICAO:‏ OSKL) הוא שדה תעופה המשרת את קמישלי, עיר בצפון מזרח סוריה. זהו גם השדה היחידי אשר נמצא בצפון המדינה. אף על פי ששדה התעופה היה סגור לאזרחים בסביבות אוקטובר 2015, הוא נפתח מחדש, וחברות הטיסות הסוריות מספקות כעת טיסות סדירות לקמישלי מדמשק, לטקיה וביירות.[דרוש מקור] שדה התעופה נהג לקבל טיסות זרות עונתיות מגרמניה ושוודיה. ב־21 בינואר 2016 דווח לראשונה על פעילותה של רוסיה שמטרתה להקים בסיס צבאי חדש בשדה התעופה הנשלט על ידי הממשלה ובעיקר נטוש. מזג אוויר נוכחי עבור NOAA/NWS - OSKL
לשיר 2

לשיר 2 (באנגלית: Sing 2) הוא סרט קולנוע מוזיקלי-קומי בהנפשה ממוחשבת של אילומיניישן, אשר יצא לאקרנים ב-22 בדצמבר 2021. הסרט בוים ונכתב על ידי גארת' ג'נינגס. זהו סרט המשך לסרט "לשיר" משנת 2016. הסרט קיבל מועמדות לפרס אנני לסרט הטוב ביותר בטקס פרסי אנני ה-49. עלילת הסרט מספרת על באסטר מון וחבריו השחקנים מהסרט הקודם אשר מנסים לקדם מופע חדש באולם "מגדלי הקריסטל" בעיר רדשור, המהווה מוקד של תעשיית הבידור. משאין להם קשרים, הוא וחבריו מתגנבים למשרדיו של הזאב, איל ההון והאמרגן ג'ימי קריסטל, המפיק מופע חדש. החבורה הוגה רעיון להביא את האריה כוכב הרוק האגדי קליי קאלוויי למופע שאת מתכונתו הם מציעים לקריסטל. גברת קרולי והדורבנית אש נשלחות למצוא את קליי המבודד ולשכנע אותו לחזור לבמה. ב-25 בינואר 2017, סרטי יוניברסל וIllumination Entertainment הכריזו על סרט המשך בשם "לשיר 2" אשר צפוי לצאת לאקרנים ב-25 בדצמבר 2020, בסרט זה צפויים לחזור הבמאי/תסריטאי גארת' ג'נינגס והמפיקים כריס מלדאנדרי וג'נט הילי, כמו כן צפויים לחזור המדבבים מהסרט המקורי: מתיו מקונוהיי, ריס וית'רספון, סקרלט ג'והנסון, טורי קלי, טארון אגרטון וניק קרול. בדצמבר 2020, נחשפו מדבבים נוספים בסרט: בובי קנאבלי, לטישה רייט, אריק אנדרה, צ'לסי פרטי, פארל ויליאמס, בונו והלסי. במקור, הסרט היה אמור לצאת לאקרנים ב-25 בדצמבר 2020. ב-12 באפריל 2019, נודע כי הסרט צפוי לצאת לאקרנים ב-2 ביולי 2021. אולם לבסוף ב-1 באפריל 2020, עקב מגפת הקורונה, הסרט נדחה ל-22 בדצמבר 2021. מדיה וקבצים בנושא לשיר 2 בוויקישיתוף אתר האינטרנט הרשמי של לשיר 2 לשיר 2, ברשת החברתית פייסבוק לשיר 2, ברשת החברתית אקס (טוויטר) לשיר 2, ברשת החברתית אינסטגרם "לשיר 2", במסד הנתונים הקולנועיים IMDb (באנגלית) "לשיר 2", באתר Rotten Tomatoes (באנגלית) "לשיר 2", באתר Box Office Mojo (באנגלית) "לשיר 2", באתר Metacritic (באנגלית) "לשיר 2", במסד הנתונים הקולנועיים KinoPoisk (ברוסית) לשיר 2, במיזם "אישים" לתיעוד היצירה הישראלית Kilday, Gregg (25 בינואר 2017). "'Sing' Sequel Coming From Illumination and Universal". The Hollywood Reporter. נבדק ב-25 בינואר 2017. {{cite news}}: (עזרה) D'Alessandro, Anthony (12 באפריל 2019). "'Sing 2' To Croon Summer 2021; 'The Croods 2' Moves To Holiday Season 2020". Deadline Hollywood. נבדק ב-12 באפריל 2019. {{cite news}}: (עזרה) "'Minions: Rise of Gru' Lands New Summer 2021 Release; 'Sing 2,' 'Wicked' Delayed". The Hollywood Reporter (באנגלית). נבדק ב-2020-04-01.
למינג נורווגי

למינג נורווגי (שם מדעי: Lemmus lemmus) הוא מין של למינג הנפוץ בסקנדינביה. שוכן טונדרה, מעדיף לחיות ליד מים. ניזון בעיקר מעלים, שורשים, עשבים, טחב ופירות יער. משקלו של הלמינג עד 130 גרם. אורכו מגיע עד 15 ס"מ ואורך זנבו 2 ס"מ. כפותיו קצרות ואוזניו מוסתרות בתוך הפרווה. על כפותיו הקדמיות טפרים שטוחים המשמשים לחפירה בשלג. פרוותו רכה וארוכה ומפוספסת בצבעי צהוב וחום. אלו היונקים הקטנים ביותר בחוג הקוטב הצפוני. הלמינג חופר מחילות ומסתתר בהן כאשר אינו פעיל. פעיל יום ולילה. חי בחבורות הכוללות מספר מצומצם של פרטים, אך אחת לכמה שנים חל פיצוץ אוכלוסין בקרב הלמינגים. במצב זה, המזון אינו מספק את צורכיהם של כל הפרטים, והם פותחים בנדידה גדולה כדי למצוא מזון רב יותר. בדרכם עומדים נחלים ופיורדים. חוש הראייה של הלמינגים חלש, ולכן הם מתקשים להבחין בין הנחלים שאותם הם יכולים לחצות לבין הפיורדים שאותם עליהם להקיף. בעקבות זאת, פעמים רבות הם נכנסים לתוך הפיורדים וטובעים. מקרים אלו יצרו מיתוס על כך שהם מתאבדים בכוונה כדי לאפשר לאחרים להנות ממזון ללא תחרות, אך מיתוס זה אינו ייתכן. משך ההריון 20 יום. 2–4 המלטות בשנה, כ-5 ולדות בכל המלטה. בגרות מינית לאחר כ-40 יום. חיים עד גיל שנתיים. מדיה וקבצים בנושא למינג נורווגי בוויקישיתוף למינג נורווגי, באתר ITIS (באנגלית) למינג נורווגי, באתר NCBI (באנגלית) למינג נורווגי, באתר Animal Diversity Web (באנגלית) למינג נורווגי, באתר האנציקלופדיה של החיים (באנגלית) למינג נורווגי, באתר GBIF (באנגלית) למינג נורווגי באתר הרשימה האדומה של IUCN למינג נורבגיה, באתר האנציקלופדיה של החיים יהודה בלו, האם באמת מתאבדים הלמינגים?, באתר ynet, 1 בינואר 2006 למינג - תיאור, בית גידול, אורח חיים, באתר howtogetrid למינג, באתר public welfare Macdonald, David W. (David Whyte), Mammals of Britain & Europe, London: HarperCollins, 1993, ISBN 0-00-219779-0
כריסטיאן בראסינגטון

כריסטיאן בראסינגטון (באנגלית: Christian Brassington; נולד ב-6 ביוני 1983) הוא שחקן אנגלי. בראסינגטון נולד בוולינגטון שבשרופשייר. הוא למד באקדמיה לאמנות הדרמה ובר דאגלס. ב-2009 גילם בראסינגטון את דמותו של בוריס ג'ונסון בדוקו-דרמה "When Boris Met Dave" של ערוץ More4. לפני כן שיחק בתפקיד טוני בלייר בסרט תיעודי של ערוץ 4. בנובמבר 2013 הופיע בקומדיה "The Five(ish) Doctors Reboot" שנוצר במסגרת ציון יובל לסדרה "דוקטור הו". כריסטיאן בראסינגטון, במסד הנתונים הקולנועיים IMDb (באנגלית) Parker, Robin (27 ביולי 2009). "Cast emerges for More4's young Tories drama". Broadcast. {{cite news}}: (עזרה) "The Five(ish) Doctors Reboot", BBC programmes. Retrieved 26 November 2013
החומה הכחולה

החומה הכחולה הוא מונח בפוליטיקה האמריקאית המשמש את המומחים הפוליטיים כאשר הם מתייחסים לכ-18 מדינות בארצות הברית ולמחוז קולומביה בהן זכתה המפלגה הדמוקרטית באופן עקבי בבחירות לנשיאות ארצות הברית בין הבחירות לנשיאות שנערכו ב-1992 לבחירות לנשיאות שנערכו ב-2012 (לאורך כל תקופה זו נשיאי ארצות הברית היו מטעם המפלגה הדמוקרטית, למעט ג'ורג' ווקר בוש שניצח בבחירות שנערכו ב-2000 ובאלו שנערכו ב-2004 וזאת בזכות זכייה של מדינות שאינן חלק ממדינות החומה הכחולה). המונח מייחס את הצבע הכחול למפלגה הדמוקרטית כחלק מהמושג הכולל של מדינות כחולות ומדינות אדומות. העיתונאי והאנליסט היהודי-אמריקאי רונלד ברונשטיין (אנ') טוען כי טבע את המושג ב-2009, לאחר הבחירות לנשיאות שנערכו ב-2012 תיאר איש התקשורת פול שטיינהאוזר מערוץ NH1 (כיום ידוע כ-"WWJE-DT") את החומה הכחולה כ"אשכול של מדינות המערב התיכון ומדינות החוף המערבי שבאופן מסורתי מצביעות לדמוקרטים". הבלוגר הרפובליקני, כריס לאד כתב בנובמבר 2014 כי הניצחון של הרפובליקנים בבחירות האמצע ב-2014 מעיד על מגמת קריסה דמוגרפית וגאוגרפית באומה האמריקאית. במהלך הבחירות לנשיאות של 2016, שיערו מומחים פוליטיים רבים כי "החומה הכחולה" יכולה לעזור למועמדת הדמוקרטית, הילרי קלינטון לזכות בהצבעת חבר האלקטורים. עם זאת, איש העסקים המועמד הרפובליקני, דונלד טראמפ הצליח לנצח ב-3 מדינות מהחומה הכחולה, מישיגן, פנסילבניה וויסקונסין וגם באלקטור ממיין. כתוצאה מכך הוא הצליח לנצח בהצבעת חבר האלקטורים בזכות רוב של כ-306 אלקטורים. בבחירות לנשיאות ארצות הברית שנערכו ב-2020, ניצח המועמד הדמוקרטי וסגן הנשיא לשעבר, ג'ו ביידן את הנשיא המכהן טראמפ, לאחר שהחזיר למפלגתו את מישיגן, פנסילבניה וויסקונסין, עם זאת, שמר טראמפ על ניצחונו במיין, שם זכה בשנית באלקטור יחיד. ynet והסוכנויות, ספרינט אחרון: "החומה הדמוקרטית" תקום מחדש?, באתר ynet, 30 באוקטובר 2020 חיים לוינסון, ביקור במחוז שעשוי להכריע את הבחירות, באתר הארץ, 8 בנובמבר 2016 יואב קרני, ‏לקחי בריטניה: איך נפלו החומה האדומה והחומה הכחולה, באתר גלובס, 15 בדצמבר 2019 "Clinton's Campaign Is Focused on Battleground States She Doesn't Really Need – The Atlantic". www.theatlantic.com. Steinhauser, Paul. "Holding Democratic 'blue wall' was crucial for Obama victory - CNNPolitics.com". CNN. "'The Last Word with Lawrence O'Donnell' for Monday, November 17th, 2014". News. NBC. נבדק ב-2014-11-17. Seitz-Wald, Alex (2016-05-06). "Analysis: 'Blue Wall' Gives Trump Little Room for Error". NBC News. נבדק ב-2019-02-17. Goldmacher, Shane; Karni, Annie. "Hillary Clinton's path to victory". Politico. נבדק ב-2019-02-17. "'It's Such a Relief': Biden Voters Rebuild a Wall That Trump Smashed". The New York Times. נבדק ב-8 בנובמבר 2020. {{cite news}}: (עזרה) https://www.politico.com/news/2020/11/04/congressional-maine-nebraska-presidential-results-2020-433380
פדידה

האם התכוונתם ל... חגי פדידה ידוע גם בשם חגי פלג – איש צבא, משטרה ומנכ"ל ישראלי גיל פדידה – כנר ונגן בגיטרה חשמלית ואמרגן להקת היהלומים דוד פדידה – אמרגן, מפיק מוזיקלי ופזמונאי חנן פדידה – כדורגלן-עבר ישראלי לאה פדידה – חברת כנסת מטעם מפלגת העבודה סער פדידה – כדורגלן ישראלי עומר פדידה – כדורגלן ישראלי
נאור סבג

נאור סבג (נולד ב-23 במאי 1993) הוא כדורגלן ישראלי, המשחק בעמדת הקשר בהפועל חיפה. סבג התחיל את הקריירה שלו בקבוצת הילדים של הפועל באר שבע, ממנה עבר למחלקת הנוער של בית"ר ירושלים כאשר היה בן 15. בקיץ 2013 הושאל להכח עמידר רמת גן מהליגה הלאומית. שנה לאחר מכן הושאל להפועל קטמון מליגה א'. סבג היה שותף לחזרתה של הקבוצה לליגה הלאומית בתום העונה ושיחק במדי קטמון גם בעונה לאחר מכן. בקיץ 2016 חזר סבג להתאמן עם בית"ר ואף נכלל בסגל הקבוצה לקראת המשחק נגד סלובודה טוזלה במסגרת מוקדמות הליגה האירופית, אך ב-28 בספטמבר הושאל להפועל בקעת הירדן. ב-20 באוגוסט 2017 חתם בסקציה נס ציונה. בעונתו הראשונה במועדון תרם ארבעה שערים ונס ציונה חזרה לליגה הלאומית לאחר היעדרות של חמש שנים. עונה לאחר מכן כבש חמישה שערים שעזרו לנס ציונה לחזור לליגת העל לאחר 51 שנים בליגות הנמוכות. ב-29 במאי 2019 חתם לשלוש עונות בהפועל באר שבע מליגת העל. ב-11 ביולי ערך את הופעת הבכורה שלו בקבוצה בתיקו 1-1 נגד לאצ'י במסגרת מוקדמות הליגה האירופית וכעבור שבוע כבש את שער הבכורה שלו בקבוצה במשחק הגומלין שנגמר בניצחון 0–1 לבאר שבע. ב-25 באוגוסט, סבג ערך את הופעת הבכורה שלו בליגת העל בתיקו 0-0 נגד בית"ר ירושלים. ב-3 בנובמבר 2020 חתם במכבי פתח תקווה. ב-16 ביוני 2021 חתם במועדון ספורט אשדוד. ב-18 ביוני 2023 חתם לשנתיים בהפועל חיפה. הפועל קטמון ליגה א' דרום: 2014/2015 סקציה נס ציונה ליגה לאומית: 2018/2019 ליגה א' דרום: 2017/2018 הפועל באר שבע גביע המדינה: 2019/2020 מדיה וקבצים בנושא נאור סבג בוויקישיתוף נאור סבג, באתר ההתאחדות לכדורגל בישראל נאור סבג, באתר Transfermarkt נאור סבג, באתר Soccerway נאור סבג, באתר WorldFootball.net נאור סבג, באתר FootballDatabase.eu אוהד רון, נאור סבג חתם בבקעת הירדן, באתר גולר, 28 בספטמבר 2016 אבייתר ברק, נאור סבג חתם בנס ציונה, באתר גולר, 20 באוגוסט 2017 שי מוגילבסקי, נאור סבג חתם בהפועל ב"ש לשלוש עונות, באתר ynet, 29 במאי 2019 עמית קרקו, ‏נאור סבג חתם במכבי פתח תקווה עד תום העונה, באתר ONE‏, 3 בנובמבר 2020 איציק כלפי, ‏תחנה חדשה בליגה: נאור סבג חתם במ.ס אשדוד, באתר ONE‏, 16 ביוני 2021 הדר יעקבי, ‏רשמי: נאור סבג חתם בהפועל חיפה, באתר ערוץ הספורט, 18 ביוני 2023
Just the Two of Us

Just the Two of Us (בעברית: רק שנינו) הוא האלבום השני המשותף של הזמרים דולי פרטון ופורטר ווגונר, אשר יצא לאור ב-9 בספטמבר 1968 על ידי RCA ויקטור. האלבום הופק על ידי בוב פרגוסון והגיע בשיאו למקום ה-5 במצעד אלבומי הקאנטרי ולמקום ה-184 במצעד האמריקאי הרשמי. מתוך האלבום יצאו שני סינגלים: "Holding on to Nothin'" ו-"We'll Get Ahead Someday" אשר הגיעו למקומות 7 ו-10 בהתאמה במצעד שירי הקאנטרי האמריקאי. הסינגל השלישי "Jeannie's Afraid of the Dark" זכה להצלחה פחותה כאשר הגיע למקום ה-51 במצעד שירי הקאנטרי. מידע על האלבום Just the Two of Us באתר MusicBrainz האלבום Just the Two of Us באתר Discogs Dolly Parton, Billboard
מוטי מלכה (כדורגלן)

מרדכי מלכה (נולד ב-13 בדצמבר 1990) הוא כדורגלן עבר ישראלי ששיחק בעמדת החלוץ . מלכה התחיל את הקריירה שלו במחלקת הנוער של הפועל נצרת עילית. ב-24 באפריל 2010, מלכה ערך את הופעת הבכורה שלו בקבוצה הבוגרת בניצחון 0–2 נגד אחווה עראבה. ב-28 באוקטובר, מלכה הבקיע את שער הבכורה שלו בקבוצה בניצחון 0–3 נגד אחווה עראבה במסגרת גביע הטוטו, וכעבור שלושה ימים כבש את שער הבכורה שלו בליגה בתיקו 2-2 נגד מכבי באר שבע. את העונה, מלכה סיים עם 9 שערים. ב-18 בינואר 2011, מלכה חתם בהפועל באר שבע והצטרף אליה בסיום העונה. ב-30 ביולי, מלכה ערך את הופעת הבכורה שלו בקבוצה בהפסד 1–2 להפועל ראשון לציון במסגרת גביע הטוטו. שבוע לאחר מכן, כבש את שער הבכורה שלו בקבוצה בניצחון 0–3 נגד בית"ר ירושלים. בקיץ 2012, מלכה חזר להפועל נצרת עילית. ב-26 ביולי 2013, מלכה חתם בהפועל ראשון לציון, אך בינואר של אותה עונה חתם בהפועל מרמורק מליגה א' דרום. ב-18 בנובמבר 2011, מלכה חתם בעירוני נשר, עמה הגיע לפלייאוף העלייה לליגה הלאומית בו הפסידה לקבוצת נעוריו, הפועל נצרת עילית. בקיץ 2015, מלכה חזר לנצרת עילית. ב-3 בפברואר 2016, מלכה חתם במכבי נתניה מליגת העל. בסיום העונה, נתניה ירדה לליגה הלאומית ומלכה חזר לנצרת עילית. ב-11 באוגוסט 2017, מלכה חתם בהפועל כפר כנא מליגה א'. מלכה סיים את העונה כמלך שערי הליגה עם 17 שערים. בקיץ 2018, מלכה חתם בהפועל רמת השרון ועונה לאחר מכן בבני סכנין. ב-2 בפברואר 2021, מלכה חזר לקדנציה חמישית בהפועל נוף הגליל. שנה לאחר מכן חתם במועדון ספורט כפר קאסם. ב-30 ביוני 2022 חזר להפועל נוף הגליל. בסיום העונה פרש ממשחק פעיל. מוטי מלכה, באתר ההתאחדות לכדורגל בישראל מוטי מלכה, באתר Transfermarkt מוטי מלכה, באתר Soccerway מוטי מלכה, באתר FootballDatabase.eu יצחק סולומון ואיציק יצחקי‏, מוטי מלכה סיכם בהפועל באר שבע, באתר וואלה, 18 בינואר 2011 זיו אברג'יל, ‏רכש נוסף ללחמן: מוטי מלכה חתם בראשל"צ, באתר ערוץ הספורט, 26 ביולי 2013 קובי פורטל, מוטי מלכה חתם בעירוני נשר, באתר דאבל פס, 18 בנובמבר 2018 רז אמיר, ‏מכבי נתניה לא עוצרת: גם מוטי מלכה הצטרף, באתר ONE‏, 3 בפברואר 2016 קובי פורטל ומיכאל וייסרמן, מוטי מלכה חתם בהפועל כפר כנא, באתר דאבל פס, 11 באוגוסט 2017 דורון בן דור, ‏מוטי מלכה חתם בסכנין, שאמי האריך חוזה, באתר ONE‏, 7 בספטמבר 2019 מאור רחמני ועמית קרקו, ‏מתחזקת: הירש חתם בהפועל ר"ג לעונה וחצי, באתר ONE‏, 2 בפברואר 2021 כחלון ושמש במוקד: סיום החלון בלאומית, באתר ערוץ הספורט, 3 בפברואר 2022
Buenos Amigos

Buenos Amigos (בעברית: חברים טובים) הוא שיר דאון-טמפו ופופ, שהוקלט על ידי הזמר הסלבדורי אלווארו טורס והזמרת האמריקאית סלינה עבור אלבומו השישי של טורס והופץ כסינגל השני מהאלבום ב-22 בנובמבר 1991, על ידי EMI לטין. השיר הגיע למקום הראשון במצעד השירים הלטיניים. מבחינה לירית השיר עוסק ברגשות הרומנטיים של אדם כלפי חברתו הטובה. את השיר כתב טורס עצמו. השיר קיבל וידאו קליפ, שזכה למועמדות בטקס פרסי הווידאו של בילבורד והשיר זכה למועמדות נוספת בטקס פרסי הטחאנו. בקליפ לשיר נראים טורס וסלינה שרים את השיר בליווי קונצרט. במשך השנים השיר זכה למספר גרסאות כיסוי. השיר זכה לשבחים מהמבקרים ואף זכה להצלחה בהתאם כאשר הגיע למקום הראשון במצעד השירים הלטיניים של בילבורד ובכך נהיה לשיר הראשון של סלינה לעשות זאת והשיר השני של טורס לעשות זאת. השיר זכה להשמעות רבות בתחנות הרדיו שמנגנות מוזיקה מקסיקנית אזורית וטחאנו מה שסייע להעלאת הפופולריות של סלינה בתחומים אלו והיה להישג גדול עבורה מכיוון שבאותה תקופה היא לא זכתה להשמעות רבות בתחנות אלו. סרטון השיר "Buenos Amigos" באתר יוטיוב Hot Latin Songs Chart, Billboard Gold & Platinum, RIAA (באנגלית)
פריטטיות

פָּרִיטֶטִיּוּת (מגרמנית: Parität; ממקור לטיני: paritas – שוויון, כלומר שוויון כוחות), או שקילוּת, פירושה יחס זהה של כוח הצבעה וזכויות בגוף בעל מנדט לקבל החלטות. בגוף פריטטי (שקול) – ועדה, מועצה (אנ'), ממשלה וכיוצא בזה – מספר הנציגים של הקבוצות השונות שווה וזכויותיהם שוות. בהתאם להקשר, הקבוצות השונות שיש להן ייצוג שווה בגוף מסוים עשויות להיות: בפוליטיקה – מפלגות או גושים פוליטיים (לדוגמה: ממשלת ישראל השלושים וחמש, שהושבעה בשנת 2020). מגדרים – ייצוג שווה לגברים ולנשים. בניהול משותף (אנ') (צורה של שיתוף עובדים בקבלת החלטות) פריטטי – איזון בין מעבידים לעובדים בדירקטוריון של תאגיד. ועדה פריטטית (ועדה שקולה) היא ועדה המורכבת מנציגי המעבידים והעובדים בייצוג שווה, ותפקידה ללבן בעיות שונות. שם העצם שממנו נגזר התואר פריטטי הוא פָּרִיטֵט (שאילה ישירה מגרמנית) ופירושו שוויון/שקילות, מצב שווה/שקול. ראו המונח במילון אבניאון. המונח המקביל באנגלית הוא parity ובצרפתית paritaire. על פי האקדמיה ללשון העברית, פריטטיות היא שקילות (וַעֲדָה שְׁקוּלָה – ועדה פריטטית). ראו המונח באתר מונחי האקדמיה, וכן הודעת הוועדה למילים בשימוש כללי, הישיבה ה-209, 10 במרץ 1993, האקדמיה ללשון העברית, עמ' 286, סעיף 3: "פריטטי – שקול; ועדה פריטטית – ועדה שקולה; פריטטיות – שקילות". ראו ועדה פריטטית, באתר כל זכות באתר כל זכות; וכן הערך במילון לתנאי עבודה של חילן.
In the Good Old Days (When Times Were Bad)

In the Good Old Days (When Times Were Bad) (בעברית: בימים הטובים (כשהזמנים היו גרועים)) הוא אלבום הסולו השלישי של הזמרת דולי פרטון, אשר הופץ ב-3 בפברואר 1969 על ידי RCA ויקטור. שיר הנושא של האלבום יצא כסינגל היחיד ממנו והוא הגיע למקום ה-25 במצעד שירי הקאנטרי האמריקאי. בשיר הנושא של האלבום פרטו מדברת על כך שגדלה בעוני ועל הדברים שלמדה מהתקופה הזו אך אף על פי שלמדה דברים מהתקופה הזו היא לא הייתה רוצה לחזור אליה. השיר "He's a Go Getter" הוא שיר הומוריסטי שמשלב משחקי מילים. בנוסף לשירים המקוריים, האלבום גם כולל שלוש גרסאות כיסוי. האלבום הגיע בשיאו למקום ה-15 במצעד אלבומי הקאנטרי האמריקאי ושהה שם במשך 11 שבועות. האלבום הופץ ב-3 בפברואר 1969 על גביי תקליט ועל גביי טייפ. בהמשך, האלבום הופץ מחדש על גבי קסטה בגרמניה ב-1987 ועל גביי דיסק בפורטוגל ב-1997. ב-26 ביולי 2019 הוא הופץ להורדה דיגיטלית בכל העולם. כמו כן, הוא היה זמין להאזנה ברשתות הסטרימינג השונות. מידע על האלבום In the Good Old Days באתר MusicBrainz מידע על האלבום In the Good Old Days באתר AllMusic האלבום In the Good Old Days באתר Discogs Dolly Parton, Billboard
Always, Always

Always, Always (בעברית: תמיד, תמיד) הוא האלבום המשותף השלישי של הזמר פורטר ווגונר ושל הזמרת דולי פרטון, אשר יצא לאור ב-30 ביוני 1969 על ידי RCA ויקטור והופק על ידי בוב פרגוסון. האלבום הגיע למקום ה-5 במצעד אלבומי הקאנטרי האמריקאי ובמקום ה-162 בבילבורד 200. השיר "Yours Love" יצא לאור כסינגל הראשון מהאלבום והגיע למקום התשיעי במצעד שירי הקאנטרי. אחריו יצא לאור שיר הנושא והגיע למקום ה-16 באותו המצעד. האלבום הגיע בשיאו למקום ה-5 במצעד אלבומי הקאנטרי האמריקאי ושהה 27 שבועות במצעד סך הכל. בבילבורד 200 הוא הגיע בשיאו למקום ה-162. האלבום יצא לאור מחדש על גבי דיסק ב-2008 ביחד עם האלבום Two of a Kind. ב-2 בנובמבר 2010 הוא גם יצא בהורדה דיגיטלית וב-2014 הוא יצא כחלק מהמארז Just Between You and Me: The Complete Recordings, 1967–1976. מידע על האלבום Always, Always באתר MusicBrainz האלבום Always, Always באתר Discogs Dolly Parton, Billboard
גני הבסל

גני הֶבְסֶל (טורקית Hevsel Bahçeleri) הוא כינויו של שטח מעובד בן 700 הקטאר המשתרע בין נהר החידקל למצודת דיארבקיר בעיר דיארבקיר בדרום-מזרח טורקיה. הגנים קיימים מאז ייסודה של העיר, ולאורך הדורות הם סיפקו מים ומזון לתושבי דיארבקיר. הגנים נזכרו לראשונה בכתבים ארמיים במאה ה-9 לפנה"ס, והם הושמדו בשנת 866 לפנה"ס כאשר אשורנצירפל השני, מלך אשור צר על העיר וכבש אותה. הגנים נהרסו גם בעת המצור הסלג'וקי ב-1085. בתקופה העות'מאנית גדלו עצי תות בגנים, ואלה תמכו בתעשיית המשי של העיר. הנוסע העות'מאני אווליה צ'לבי ציין ב-1655 כי הגנים השתרעו על פני שתי גדותיו של הנהר, וניטעו בהם פרדסים, עצי גפן וגני ורדים ובזיליקום. במאה ה-19 דיווחו נוסעים על מגוון רחב של פירות וירקות שגדלו בגנים, וציינו במיוחד גידולי מלון, ענבים, משמש ואבטיח. הגנים סיפקו את צריכת הפירות והירקות של תושבי העיר עד שנות ה-60 של המאה ה-20. בנוסף סיפקו הגנים עץ גלם שהופק מעצי צפצפה וערבה. כיום מכסים עצי צפצפה כ-250 הקטאר משטח הגנים, והיתר משמש עדיין עבור גידול ירקות ופירות. הגנים שוכנים בעיקול רחב של החידקל והם משתרעים על פני חמש טרסות שנוצרו כאשר הנהר העמיק את אפיק זרימתו. בעבר יוחס להם מימד של קדושה והם הושוו לגן עדן, ובמקורות מסוימים הוצגו כמקום בו אדם פגש את חווה על פני הארץ, לאחר שגורשו מגן עדן. הגנים מארחים 189 מיני ציפורים וכן מינים אנדמיים של צמחים ובעלי חיים האופייניים לנהר חידקל. מדיה וקבצים בנושא גני הבסל בוויקישיתוף לפי גרסה אחרת הגנים משתרעים על פני שטח של 400 הקטאר. Diyarbakır Fortress and Hevsel Gardens Cultural Landscape
גביע ליגת העל בכדורגל נשים

גביע ליגת העל בכדורגל נשים, נקרא גם גביע אתנה, הוא טורניר כדורגל ישראלי, התחרות השלישית בחשיבותה בכדורגל נשים הישראלי אחרי אליפות המדינה וגביע המדינה. הטורניר התקיים לראשונה בעונת 2020/2021. גביע ליגת העל לנשים מאפשר לקבוצות ליגת העל לשלב שחקניות צעירות ולבחון הרכבים שונים לפני פתיחת העונה הסדירה, ומהווה הכנה לפני פתיחת הליגה, ומקביל לגביע הטוטו בכדורגל הגברים מבחינת מטרתו ואופיו. מספר הקבוצות המשתתפות בטורניר תלוי במספר הקבוצות בליגה. נכון לעונת 2022/2023 בתחרות משתתפות 8 קבוצות ליגת העל שחולקו לשני בתים על פי מיקום גאוגרפי. בכל בית התקיימו 3 מחזורי משחקים כשכל קבוצה משחקת מול כל הקבוצות האחרות בבית פעם אחת ובסך הכל 3 משחקים לקבוצה. שתי הקבוצות הראשונות בכל בית העפילו לחצי הגמר. הקבוצות שלא העפילו לשלב זה קיימו משחקי דירוג כדי לקבוע את מיקומן הסופי בתחרות. שלב חצי הגמר נערך לפי הצלבת מיקום בין הבתים ובשיטת נוק אאוט כשהמנצחות העפילו למשחק גמר. גביע המדינה בכדורגל נשים גביע הטוטו גביע ליגת העל לנשים באתר ההתאחדות לכדורגל בישראל
אוניית נידונים

אוניית נידונים או ספינת נידונים הייתה כל אונייה שהגלתה נידונים שהורשעו תחת גזר הדין של גלות ממקום הרשעתם למקום גלותם. אוניית נידונים, כפי ששימשה להעברת נידונים למושבות הבריטיות באמריקה, בקריביים ובמושבות האוסטרליות, היו בעצם אוניות מסחר (אנ') בריטיות רגילות כפי שנראו בנמלים ברחבי העולם באותה תקופה. לא הייתה ספינה שנבנתה במיוחד לכך. לא הייתה ספינה שעסקה אך ורק לשימוש הגליית הנידונים, אלא גם שימשה למטען כללי, או להובלת נוסעים, בזמנים שונים. כלי שכר לשירות אסירים היו בעיקר ספינות בעלי מפרש רחבי (אנ') או ברקה (אנ'), למעט מספר בריגים. העמלות ששולמו לבעלי הספינות היו כה נמוכות עד שרק האוניות הגרועות והמרוששות ביותר נוצלו. מתיעוד הפרלמנט האנגלי עולה כי התעריף הממוצע ששילמה הממשלה לשכירת אונייה להגליית נידונים ב-1816 היה כ-6 ליש"ט לכל טון כלי שיט, ובמיוחד בין 372 ל-584 טונות. אוניות הנידונים שעסקו בדרך כלל בהגליית הנידונים מבריטניה למושבות האוסטרליות מהצי הראשון לאוסטרליה בינואר 1788 ועד לאוניית הנידונים האחרונה, Hougoumont שהגיעה לאוסטרליה המערבית ב-1868. בין השנים 1788–1868, 608 אוניות נידונים העבירו יותר מ-162,000 נידונים לאוסטרליה. בעקבות התפרצויות קשות של מחלות עם אובדן כבד של חיים על סיפונם של אוניות הנידונים הראשונות, החל מ-1801 הוטלה על רגולציה מחמירה יותר על ידי ממשלת בריטניה מבחינת הוראות ותמיכה רפואית. כתוצאה מכך, מקרי המוות על אוניות הנידונים במאה ה-19 היו בדרך כלל נמוכים יותר מאשר מאוניות מהגרים בסיוע למסעות דומים, ונידונים רבים הגיעו למעשה למצב בריאותי טוב יותר ממה שהיו לפני שעזבו.[דרוש מקור] אובדן חיים עקב תאונה או אסון טבע היה נדיר,[דרוש מקור] למרות שהיו 4 אוניות טרופות (אנ') רציניות הנוגעות לאוניות הנידונים לאוסטרליה - Amphitrite על חוף צרפת, George III בחוף הדרום-מזרחי של טסמניה, Neva מול האי קינג (אנ') במצר בס ו-Waterloo במפרץ טייבל, דרום אפריקה. אוניית כלא הגליה Charles Bateson, The Convict Ships 1787-1868 2nd edn. London A. H. & A. W. Reed (1974) ISBN 0-589-07146-7 (originally published: Glasgow Brown, Son and Ferguson, 1969) Alan Mawer, Most Perfectly Safe רשימת אוניות הנידונים (אורכב 27.05.2017 בארכיון Wayback Machine) Bateson, Charles (1959). The Convict Ships 1788-1868. Glasgow: Nautical Press. pp. 68 and 355. Frank C Bowen. Sailing Ships of London River. Sampson Low, Marston. p. 310. Bateson, Charles (1959). The Convict Ships 1788-1868. Glasgow: Nautical Press. p. 68. "Convicts and the British colonies in Australia". About Australia Website. Australian Government. אורכב מ-המקור ב-27 בינואר 2012. נבדק ב-6 בפברואר 2012. {{cite web}}: (עזרה) Bateson, Charles (1959). The Convict Ships 1788-1868. Glasgow: Nautical Press. pp. 45 and 355.